cyanic-selkie/wikianc huggingface dataset:
Հաղորդակցության ուղիների ժողկոմիսարիատի պոլիկլինիկա
Պատմություն
Պոլիկլինիկայի շենքը կառուցվել է ճարտարապետ Իվան Ֆոմինի նախագծով 1923-1933 թվականներին։ Մինչ այդ Ֆոմինը Հաղորդակցության ուղիների ժողկոմիսարիատի համար կառուցել է շենք փողոցի սկզբնամասում (տուն 2)։ Պոլիկլինիկան դարձել է նրա իրականացրած ծրագրերից վերջինը։ Շենքը կառուցվել է ար-դեկո ոճով, ինչը բավական հազվադեպ երևույթ է Մոսկվայի համար ։
Հաղորդակցության ուղիների ժողովրդական կոմիսարիատի պոլիկլինիկան, որի համար շենքը կառուցվել էր, լավ կահավորվել էր ամերիկացիների մասնակցությամբ։ Կոմիսարիատի` ԽՍՀՄ հաղորդակցության ուղիների նախարարության վերափոխվելու ժամանակ փոխվել է նաև նրա անվանումը։ Ներկայումս հաստատությունը «Ռուսական երկաթուղիներ» ԲԲԸ-ի կենտրոնական պոլիկլինիկան է ։
Նկարագրություն
Շինությունն անհամաչափ է, այն կազմված է երեք ծավալներից։ Երկու երկար մասնաշենքերը կանգնած են հարևանությամբ անցնող երկաթուղուն զուգահեռ, աջի կարճ ճակատը կանգնած է փողոցի կարմիր գծով, ձախը կալվածքի փոքր-ինչ խորքում է։ Երրորդ մասնաշենքն ավելի կարճ է և առաջին երկուսը կապում է իրար։ Փողոցի կողմից մասնաշենքերն ավարտվում են կիսագլաններով, որոնք ճաղապատ ցանկապատի հետ սահմանափակում են գլխավոր բակը։ Շենքի մյուս կողմում գտնվում է ներքին տնտեսական բակը։ Հողամասի խորքում գտնվող ձախ մասնաշենքը մեկ հարկով բարձր է մյուս երկուսից։ Պատուհանները նման են 1920-ական թվականներին տարածված ժապավենաձևերին։ Երկաթուղու կողմի ճակատի աստիճանները գտնվում են կիսագլանաձև ելուններում։ Գլխավոր ճակատը բակում լրացված է առաջին հարկի սրահով և երկար պատշգամբներով։ Շենքի հարդարումը կատարվել է լակոնիկ պարզեցված օրդերային տարրերի կիրառմամբ. ատամնիկներով բարակ քիվ, քիչ նկատելի կոպտատաշ շարվածք, առանց խոյակների կրկանկի սյուներ։ Վերջինը Ֆոմինի սիրելի հնարքներից էր ։
Ծանոթագրություններ
Կատեգորիա:Մոսկվայի շենքեր և կառույցներ
Բալֆուրի հռչակագիր (1917)
Բալֆուրի հռչակագիր, The Balfour Declaration, Մեծ Բրիտանիայի արտաքին գործերի նախարար Արթուր Ջեյմս Բալֆուրի 1917 թվականի նոյեմբերի 2-ի նամակ՝ ուղղված բրիտանական ականավոր սիոնիստ լորդ Ռոտշիլդին, ով այս մասին տեղյակ է պահում սիոնիստներին։ Հռչակագրում ասվում է, որ անգլիական կառավարությունը ջանք չի խնայի հրեական «ազգային օջախ» ստեղծելու համար, այնպիսի քայլեր կձեռնարկվեն, որոնք ոչ մի կերպ չեն վնասի ոչ հրեական համայնքներում, ոչ էլ այլ երկրներում ապրող հրեաների քաղաքական և կրոնական իրավիճակներին։ Համաձայն այս հռչակագրի՝ Անգլիան Պաղեստինը չհանձնեց միջազգային վերահսկմանը։
Համաձայնագրի տեքստ
Բալֆուրի հռչակագիրն ընդունվեց Գերմանիայի, Իտալիայի, ԱՄՆ-ի և այլ երկրների կողմից։ Սակայն այս հռչակագրի ընդունումից հետո, հակառակ կանխատեսումների, լայն թափ չստացավ հրեաների ներգաղթը Պաղեստին, դա տեղի ունեցավ միայն սկսած 20-րդ դարի կեսերից։ Թեև Բալֆուր հռչակագիրը մեծ առաջընթաց էր սիոնիստների համար, սակայն ստույգ չասվեց, թե երբ այն իրականություն կդառնա։ Այնուամենայնիվ, Բալֆուրի հռչակագիրը սիոնականության համար երկրորդ պատմական մեծ քայլն էր Հերցլի «Հրեական պետություն»-ի հրատարակումից հետո։ Դրանից հետո ստորագրվեց Ֆեյսալ-Վեյցման համաձայնագիրը։
20-րդ դարի 20-40-ական թվականների հրեական հարցը ստացավ այլ ընթացք։ Այս շրջանում արաբների դժգոհությունները ստացան զանգվածային բնույթ։ Կարևոր էին նաև այս խնդրի կարգավորման համար Անգլիայի հրատարակած «Սպիտակ թղթերը», որոնք ինչ-որ չափով այս հարցին տալիս էին ժամանակավոր լուծում։ Բնականաբար, հրեաների մասսայական գաղթը Պաղեստին բացասաբար ընդունվեց արաբների կողմից, և ամեն կերպ փորձում էին ետ պահել Անգլիային իր այդ հայտարարությունից։ Արաբների դժգոհությունը առաջին հերթին ուղղված էր հրեաների դեմ և կրում էր ազգային կրոնական պատկեր։
Պաղեստինյան արաբների դիմադրությունը հրեա գաղութարարների դեմ միանգամյան կանխագուշակելի երևույթ էր։ Դա այդպես էլ պետք է լիներ, քանի որ արաբները միամիտ ազգ չէին ու անգամ մշակութային և նյութական աջակցության դեմ, նրանք չէին ընդունի սիոնականությունը։ Արաբա-իսրայելական խնդրի հիմքում ընկած է Պաղեստինի խնդիրը, իրավիճակը այսպիսին էր. երկու ազգեր հավակնում էին մի հսկայական տարածքին, որը համարում են իրենց հայրենիքը։ Յուրաքանչյուր առողջ ազգ պայքարում է գաղութարարների դեմ, եթե անգամ կա նրանցից ազատվելու մի փոքր հույս։ Այդպես են վարվում նաև արաբները, քանի որ նման շանսեր նրանք ևս տեսնում էին և հենց այս պատճառով էին և մանդատը, և Բալֆուրի հռչակագիրը, որպեսզի արտաքին ուժերը կարողանան կառավարման և պաշտպանական այնպիսի համակարգ ստեղծել, որ հակադիր ուժերը չկարողանան խոչընդոտել գաղութարարների գործունեությանը։
Արտաքին հղումներ
Կատեգորիա:Արաբա-իսրայելական հակամարտություն Կատեգորիա:Սիոնիզմ Կատեգորիա:Առաջին համաշխարհային պատերազմ Կատեգորիա:Իսրայելի պատմություն
Կյուրեղ Տուրովցի
Կյուրեղ Տուրովցի (եկեղեցասլավոնական լեզվով՝ Кѷриллъ Туровськiй, Кірыла Тураўскі, Кирилл Туровский, ), ռուս ուղղափառ եկեղեցու եպիսկոպոս և սուրբ, Կիևյան Ռուսիայի առաջին և լավագույն աստվածաբաններից մեկը։ Ապրել է Տուրովի իշխանությունում, որը գտնվել է ներկայիս Բելառուսի հարավային մասում ։ Ուղղափառ եկեղեցին սահմանել է նրան նվիրված տոն, որը նշվում է յուրաքանչյուր տարվա ապրիլի 28-ին։ Հռոմի Պողոս VI պապի օրոք նա 1969 թվականին դասվել է նաև կաթոլիկ եկեղեցու սրբերի շարքին ։
Մեծարանք
Կյուրեղ Տուրովցու հուշարձանները կանգնեցված են Տուրովում, Գոմելում, Մինսկում, նրա անունով է կոչվել Մինսկի հոգևոր ակադեմիան։ Նա, Եֆրոսինյա Պոլոցկցու հետ մեկտեղ, համարվում է բելառուսների ամենապաշտելի սուրբերից մեկը։
Արտաքին հղումներ
Կատեգորիա:Ռուս ուղղափառ եկեղեցու սրբեր
Լոգան (ֆիլմ)
«Լոգան» (Logan), ֆանտաստիկ մարտաֆիլմ, որը հիմնված է Marvel ընկերության կոմիքսային կերպարի վրա և «Իքս Մարդիկ» ֆիլմաշարի մաս է կազմում։ Սա Կուղխի մասին պատմող երրորդ ֆիլմն է։ Ֆիլմը հիմնված է «Ծերունի Լոգանը» և «Կուղխի մահը» կոմիքսների շարքի վրա։ Ֆիլմի պրեմիերան Հայաստանում կայացել է 2017 թվականի մարտի 2-ին։
Սյուժե
Ոչ հեռավոր ապագայում կյանքից հոգնած Լոգանը խնամում է հիվանդ Պրոֆեսոր Իքսին, ով թաքնվում է մեքսիկական սահմանի մոտ։ Սակայն Լոգանը այլևս չի կարողանում թաքցնել իր անցյալը, երբ հանդիպում է երիտասարդ մուտանտի, ում հետապնդում են չար ուժեր։
Ստեղծում
2013 թ. նոյեմբերին, «Կուղխ» ֆիլմի պրեմիերայից մի քանի ամիս անց 20th Century Fox ընկերությունը բանակցություններ է սկսել ռեժիսոր Ջեմս Մենգոլդի հետ, որ նա զբաղեցնի ռեժիսորական աթողը Կուղխի մասին պատմող երրորդ ֆիլմում. Մենգոլդը համաձայնվեց և հատարարեց, որ ֆիլմի վրա աշխատանքները կսկսվեն «Իքս Մարդիկ։ Ապոկալիպսիս» ։ ֆիլմի նկարահանումներից հետո։ Մայքլ Գրինը և Դևիդ Քելին նշանակվել էին ֆիլմի սցենարիստ։ Նաև հաստատվել էր, որ ֆիլմում կհայտնվի Պրոֆեսոր Իքսը, որի դերը կկատարի Պատրիկ Ստյուարտ։
2015 թ մարտի 28 -ին իր Instragram-ի էջում Հյու Ջեքմանը ակնարկել էր, որ ֆիլմը հիմնված է լինելու «Ծերունի Լոգանը» կոմիքների շարքի վրա ։
2016-ի ապրիլին Բոյդ Հոլբրուքը ստացավ վարձկան Դոնալդ Փիրսի դերը ։ Ֆիլմում նաև դեր ստացան Սթիվեն Մերչանտը, Էրիկ Լա Սալը և Էլիզ Նիլը։
Ավելի ուշ Սայմոն Քինբերգը հաստատում է, որ ֆիլմի իրադարձությունները տեղի են ունենում ապագայում ։
Նկարահանումներ
2015 թվականի մարտին երկրպագուներից մեկը twitter-ում հարց է տվել Ջեյմս Մենգոլդին, որում նա հարցրեց նկարահանումների մեկնարկի ամսաթիվը։ Մենգոլդը հայտնց, որ նկարահանումները կսկսվեն 2016 թ սկզբին ։ 2016-ի փետրվարին ասվել է, որ նկարահանումները նախատեսված են ապրիլի 25-ին։ Մայիսի 9-ին Քինբերգը հաստատել է, որ ֆիլմի նկարահանումներն արդեն սկսվել են ։ Օգոստոսի 20-ին նկարահանումները ավարտի մոտեցան։ Հոկտեմբերի 5-ին ներկայացվեց առաջին պաստառը և հայտարարվել էր Կալիբան մուտանտի վերադարձը, ում կմարմնավորի Սթիվեն Մերչանտը։
Մարքեթինգ
2016 թ հոկտեմբերի 20-ին լույս տեսավ առաջին թրեյլերը ։
2017 թ հունվարի 19-ին լույս տեսավ վերջնական թրեյլերը։
Քննադատություն
Ֆիլմը ստագավ կինոքննադատների կողմից բարձր գնահատական ։ Դրամատիկ թեժացումը և տրագեդիան նշում է «Իգրոմանիա» ամսագիրը, Film.ru կայքը. Ալեքսեյ Լիտովչենկոն «Ռուսական թերթ»ից ոչ մմի նոր բան չտեսավ և չգնահատեց կոմիքսից լուրջ կինո նկարահանելու փորձը ։
Ծանոթագրություններ
Կատեգորիա:Ամերիկյան ֆանտաստիկ ֆիլմեր Կատեգորիա:2017 ֆիլմեր Կատեգորիա:Ֆիլմեր Իքս մարդկանց մասին Կատեգորիա:20th Century Fox ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան մարտաֆիլմեր Կատեգորիա:IMAX ֆիլմեր Կատեգորիա:Ֆիլմեր, որոնց գործողությունները տեղի են ունենում ապագայում Կատեգորիա:Նոր Օռլեանում նկարահանված ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ջեյմս Մենգոլդի ֆիլմեր Կատեգորիա:Ամերիկյան սիքվել ֆիլմեր Կատեգորիա:Ամերիկյան էքշն արկածային ֆիլմեր Կատեգորիա:2010-ականների գիտաֆանտաստիկ էքշն ֆիլմեր Կատեգորիա:Ֆիլմեր մահվան մասին Կատեգորիա:2017 դրամա ֆիլմեր Կատեգորիա:Ֆիլմ-հակաուտոպիա Կատեգորիա:Ամերիկյան գիտաֆանտաստիկ ֆիլմեր Կատեգորիա:Ֆիլմեր սուպերհերոսների մասին Կատեգորիա:Ամերիկյան արկածային ֆիլմեր Կատեգորիա:Ամերիկյան եռաչափ ֆիլմեր Կատեգորիա:2010-ականների արկածային ֆիլմեր Կատեգորիա:Ֆիլմեր, որոնց գործողությունները տեղի են ունենում ԱՄՆ-ում Կատեգորիա:2010-ականների դրամա ֆիլմեր Կատեգորիա:Marvel-ի կոմիքսների էկրանավորումներ Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:Ամերիկյան վեստերն ֆիլմեր Կատեգորիա:2010-ականների սիքվել ֆիլմեր Կատեգորիա:Ֆիլմեր ապոկալիպսիսի մասին Կատեգորիա:Լոս Անջելեսում նկարահանված ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Ֆիլմեր որբերի մասին Կատեգորիա:2010-ականների ֆիլմեր սուպերհերոսների մասին
Ֆուչիկ (այլ կիրառումներ)
Ֆուչիկ, չեխական ազգանուն է, որի կրողներից են՝
Ալչադըրլու Մազմազակ
Բնակչություն
XIX դարի վերջին ուներ 210 ադրբեջանցի բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Ռեթենբերգ
Ենթարկվում է Շվաբիա վարչական շրջանին։ Գտնվում է Վերին Ալգոյ շրջանի կազմում։ Բնակչությունը կազմում է 4290 մարդ (ըստ 2010 թվականի դեկտեմբերի 31-ի) Տարածքը կազմում է 60,08 կմ²։ Պաշտոնական կոդ՝  09 7 80 137։
Կոմուաները բաժանված է 8 գյուղական համայնքների։
Արտաքին հղումներ
Կատեգորիա:Գերմանիայի բնակավայրեր
Գիլոկուր
Գիլոկուր (Guillaucourt), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 378 մարդ, բնակչության խտությունը` 59.34 մարդ/կմ²։ Բնակավայրը զբաղեցնում է 6.37 կմ² տարածք։
Աշխարհագրություն
Գտնվում է Փարիզ քաղաքից 115 կմ հյուսիս, Ամյեն քաղաքից 25 կմ արևելք։
Տնտեսություն
2010 թվականին ուներ 244 աշխատունակ (15-64 տարեկան) բնակիչ, որոնցից ակտիվ էին 183-ը, իսկ ոչ ակտիվները` 61։ Ակտիվության ցուցանիշը կազմում է 75,0 %։ 183 աշխատունակ մարդկանցից աշխատել է 160 անձ (93 տղամարդ և 67 կին)։ Գործազուրկ են եղել 23 անձ (8 տղամարդ և 15 կին)։ 61 անաշխատունակներից 17-ը եղել են աշակերտներ կամ ուսանողներ, 27-ը` թոշակառուներ, իսկ 17-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Սազերլենդի ջրվեժ
Սազերլենդի ջրվեժ, Նոր Զելանդիայի ամենաբարձր ջրվեժներից, որը գտնվում է Հարավային կղզու Ֆիորլանդսի ազգային պարկում։ Վերջինս Նոր Զելանդիայի ամենախոշոր ազգային պարկն է, որը զբաղեցնում է 12500 կմ քառակուսի տարածք։ Այն ընդգրկված է ՄԱԿԳՄԿ-ի (ՅՈՒՆԵՍԿՕ) ցանկում։ Չնայած Սազերլենդը համարվում է Նոր Զելանդիայի ամենաբարձր ջրվեժը (580 մ), այնուամենայնիվ Բրաուն ջրվեժը այլ տեսակետով համարվում է ամենաբարձրը , քանի որ թափվում է 843 մ բարձրությունից ։ Ջրվեժը սկիզբ է առնում Քուիլ լեռնային լճից, որն առաջացել է Սառցե դարաշրջանում։ Ջրվեժը թափվում է Արթուր գետը, որն էլ հայտնի է բազմազան վեգետատիվ և էկզոտիկ կենդանական աշխարհով։
Սազերլենդի ջուրը թափվում է 3 թռիչքներով։ Վերին թռիչքն ունի 229 մ բարձրություն, միջինը՝ 248 մ, իսկ ստորինը՝ 403 մ։ Ընդհանուր՝ 580 մ ուղղահայաց թռիչքի հորիզոնական տարածությունը կազմում է 480 մ։
Ալչալու (Սուրմալուի գավառ)
Ալչալու, գյուղ Արևելյան Հայաստանում, Երևանի նահանգի Սուրմալուի գավառում։ Գտնվում էր լեռներով շրջապատված վայրում՝ Գայլատու լճի հյուսիսային ծայրից 6 կմ հյուսիս-արևմուտք։
Բնակչություն
XX դարի սկզբին ուներ 10 տուն՝ 162 բնակչով։
Տնտեսություն
Բնակչության հիմնական զբաղմունքը անասնապահությունն էր ։
Տես նաև
Կատեգորիա:Արևելյան Հայաստանի գյուղեր
Բարբարա Մուրեյ
Բարբարա Մուրե, (Barbara Murray, ամբողջական անունը՝ Barbara Ann Murray, ), բրիտանացի դերասանուհի։
Կենսագրություն
Բարբարա Մուրեյը ծնվել է Լոնդոնում։ Դերասանական գործունեությունն սկսել է 1940-ական թվականներին, որպես թատրոնի և կինոյի դերասանուհի։ 1950-ական թվականները եղել են Մուրեյի կարիերայի գագաթնակետը, երբ նա հանդես է եկել բազմաթիվ բրիտանական ֆիլմերում, ինչպիսիք են «Անցագիր դեպի Պիմլիկո» (1949) և «Ծանոթացեք պարոն Լյուցիֆերի հետ» (1953)։ Ֆիլմերում շարունակվել է նկարահանվել 1960-ականներին (այդ թվում մարմնավորել է դերեր The Punch և Judy Man ֆիլմերում), միաժամանակ հանդես գալով նաև հետուստատեսությունում, որտեղ հայտնի է դարձել Լեդի Պամելա Ուիլդերի դերով The Plane Makers դրամատիկ շարքում։
Արտաքին հղումներ
Կատեգորիա:Բրիտանացի դերասաններ Կատեգորիա:Բրիտանացի կինոդերասաններ Կատեգորիա:Թատրոնի դերասանուհիներ Կատեգորիա:Բրիտանացի հեռուստատեսային դերասանուհիներ
Վերարտադրողական առողջություն
Վերարտադրողական առողջություն, առողջություն հասկացության կարևոր բաղադրիչներից է վերարտադրողական առողջությունը, որը պայմանավորում է մարդու կյանքի ընթացքում ֆիզիկական, մտավոր և սոցիալական բարեկեցիկ վիճակը, և վերաբերում է վերարտադրողական համակարգին։ Դա բավարարված և անվտանգ սեռական կյանքի հնարավորության, երեխաներ ունենալու, ընտանիքի պլանավորման և ծնելիության կարգավորման մարդու իրավունքն է։ Վերարտադրողական առողջության մաս են կազմում կնոջ անվտանգ հղիությունը և բնականոն ծննդի ապահովումը։ Կնոջ այս իրավունքն առողջ երեխայի ծնվելու գրավականն է։ Հասարակության վերարտադրողական առողջության վիճակն առաջին հերթին բնութագրվում է ծնելիության մակարդակով, երեխաների և մայրերի մահացության աստիճանով, ինչպես նաև արհեստական ընդհատումների և վիժումների քանակով, կանանց և տղամարդկանց անպտղության մակարդակով և այլն։ Մարդու և հասարակության վերարտադրողական առողջության համար կարևոր է ինչպես ծնողների, այնպես էլ պետության պատասխանատվությունը երեխաների պատշաճ ֆիզիկական, հոգևոր, բարոյական առողջության և անհրաժեշտ կրթության ապահովման գործում։
Բացասական ազդեցությունները
Վերարտադրողական առողջության վրա բացասական ազդեցություն կարող են ունենալ այն գործոնները, որոնք բերում են տղամարդու և կնոջ բնականոն սեռական զարգացման խանգարումների։ Սպերմատոգենեզի և դաշտանային ցիկլի մշտական խանգարումները, պտղաբերության և սեռական հակման նվազումը, վերարտադրողական համակարգի հիվանդությունները և հղիության ընթացքի խանգարումերը(վիժումներ, հղիության արհեստական ընդհատում, բարդություններ, անժամանակ ծծնդի վտանգ), վաղ վերարտադրողական ծերացումը խիստ բացսաբար են անդրադառնում վերարտադրողական առողջության վրա։
Խոցելի խմբերը
Հայտնի է, որ մանկահասակ երեխաների և պատանիների վերարտադրողական համակարգն առավել զգայուն է միջավայրի տարբեր գործոնների ազդեցության նկատմամբ։ Դրանք դեռահասի օրգանիզմում կարող են առաջացնել ֆիզիոլոգիական, իմունային համակարգի, կենսաքիմիական և այլ բնույթի փոփոխություններ, որոնք իրենց բացասական ազդեցությամբ կարող են ունենալ ապագայում նրանց վերարտադրողական առողջության վրա։
Լավագույն սոցիալական կառույցը և նրա դերը
Լավագույն սոցիալական կառույցն ընտանիքն է։ Այն սոցիալական փոքր խումբ է հիմնված ամուսնության կամ արյունակցական կապի վրա, որի անդամներն ունեն ընդհանուր կենցաղ, միմյանց օգնելու բարոյական և իրավական պատասխանատվություն։ Հիմնականում ընտանիքում է իրականանում վերարտադրողական ֆունկցիան. երեխաներ ունենալը, նրանց դաստիարակումը։ Այստեղ են ծնողները երեխաներին ծանոթացնում բարոյական արժեքներին, միջավայրում և հասարակության մեջ վարքի կանոններին։
Սեռական առողջություն
Սեռական առողջությունը լիարժեք ֆիզիկական, զգացմունքային, հոգեկան և սոցիալակամ բարեկեցության վիճակ է սեռական կյանքում։
Վնասակար ազդեցությունները
Վերարտադրողական առողջությանը մեծ վնաս են պատճառում ՁԻԱՀ-ը, սեռական համակարգի բազմաթիվ վարակիչ հիվանդություններ, որոնցից են սիֆիլիսը, գոնորեան, խլամիդիոզը, փափուկ շանկրը և այլն։
Սիֆիլիսի ընթացքը
Սիֆիլիսն ընթանում է մի քանի շրջանով.
Ախտանիշները
Վարակվելուց մի քանի շաբաթ հետո վարակի տեղում առաջանում է առաջին կլինիկիական նշանը՝ կարծր շանկրը։ Այս շրջանում բուժումը կանխում է հիվանդության զարգացման հետագա բարդությունները։ Չբուժվելիս մարմնի վրա առաջանում են բաց վարդագուըն բծեր, ցան, տարբեր օրգաններում ի հայտ են գալիս հանգույցներ, խոցեր, ախտահարվում են ոսկրերը, մկանները, սիրտը, երիկամները, լյարդը, փայծաղը, նյարդային համակարգը։ Հիվանդությունը վերածվում է քրոնիկ ձևի, և առաջանում են անբուժելի ծանր բարդություններ՝ կաթված, հոգեկան խանգարումներ, կուրություն, անպտղություն և այլն։
Գոնորեա
Գոնորեան նույնպես վտանգավոր վարակիչ հիվանդություն է։ Հարուցիչը նույնպես բակտերիա է։ Առողջ մարդու օրգանիզմ է թափանցում սեռական, հազվադեպ արտասեռական ճանապարհով։
Գոնորեայի ընթացքը
Գոնորեայի հարուցիչն ախտահարում ՝ գլխավորապես միզուկի, արգանդի պարանոցի, ուղիղ աղու, ըմպանի և շաղկապենու էպիթելային հյուսվածքը։ Հիվանդության բարդացումների դեպքում ախտահարվում է նաև շագանակագեղձը։ Վարակվելուց մի քանի օր հետո սեռական օրագններից արտազատվում է թարախ, որը զուգակցվում է միզուկի ցավերով, դժվարանում է միզելը։ Չբուժվելու դեպքում հիվանդությունը վերածվում է քրոնիկ ձևի, որի ժամանակ ախտահարվում են սեռական գեղձերը, ներքին օրգանները, առաջանում է անպտղություն։
Խլամիդիոզ
2007 թվականի տվյալներով աշխարհում արձանագվում են մոտ 600 միլիոն մարդ, ովքեր վարակված են եղել խլամիդիոզով։ Հրուցիչը փոխանցվում է սեռուղիների միջոցով, արյան փոխներարկման ժամանակ։
Ախտանիշները
Կանանց հիվանդության ախտանիշներից են հեշտոցային արտադրությունը, ցավոտ միզարձակութունը, ցավոտ սեռական հարաբերությունները, սեռական հարաբերությունիից հետո արյունահոսությունը, ստորին որովայնային, մեջքային ցավը, ջերմությունը, սրտխառնոցը, ուղիղ աղիքի բորբոքումը։ Տղամարդկանց մոտ հիվանդության ախտանիշներից են ցավոտ միզարձակությունը, միզուկից լորձային արտադրությունը, ամորձիների այտուցը, ցավը, ուղիղ աղիքի բորբոքումը։ Այս հիվանդություններով չվարակվելու համար խորհուրդ է տրվում զերծ մնալ պատահական սեռական հարաբերություններից, իսկ որևէ ախտանիշ նկատելիս անհապաղ դիմել բժշկի։
Յուլի Շոկալսկի
Յուլի Միխայլովիչ Շոկալսկի (Юлий Михайлович Шокальский, ), գիտնական-աշխարհագրագետ, քարտեզագետ, աշխարհագրագետ, գեներալ-լեյտենանտ (1912), Ռուսաստանի աշխարհագրագետների միության նախագահ (1917-1931)։
Յուլի Շոկալսկին Աննա Պետրովնա Կերնի թոռն է՝ Եկատերինա Երմոլաևնա Կերնի որդին։
Ծանոթագրություններ
Կատեգորիա:1856 ծնունդներ Կատեգորիա:Հոկտեմբերի 17 ծնունդներ Կատեգորիա:1940 մահեր Կատեգորիա:Մարտի 26 մահեր Կատեգորիա:Գեներալ-լեյտենանտներ Կատեգորիա:ԽՍՀՄ ԳԱ թղթակից անդամներ Կատեգորիա:Ֆրանսիայի գիտությունների ակադեմիայի անդամներ Կատեգորիա:Ռուս աշխարհագրագետներ Կատեգորիա:Ռուս գիտնականներ Կատեգորիա:Ռուսաստանի գիտությունների ակադեմիայի արտասահմանյան անդամներ Կատեգորիա:Սուրբ Ստանիսլավի 1-ին աստիճանի շքանշանի ասպետներ Կատեգորիա:Քարտեզագիրներ
Քաղաքատնտեսություն
Քաղտնտեսություն, հասարակական գիտություն՝ արտադրահարաբերությունների, այն, օրենքների մասին, որոնք կառավարում են կենսական բարիքների արտադրությունը, բաշխումը, փոխանակությունը և սպառումը պատմականորեն հաջորդափոխվող հասարակական-տնտեսական կազմավորումներում։ Այդ միասնական գիտության մեջ առանձնացվում են նախակապիտ․ ֆորմացիաների, կապիտալիզմի ու սոցիալիզմի քաղաքատնտեսությունը։ Պատմական տնտեսական գիտություններն ընդհանրացնում են անցյալի փորձը։ Մասնավորապես տնտեսագիտական ուսմունքների պատմությունը ծառայում է տնտեսագիտական հետազոտությունների մեթոդաբանության զարգացմանը։ Նախկին փորձի գնահատականը տալիս են ժողտնտեսության պատմությունը, ինչպես նաև նրա բաղկացուցիչները, օրինակ, արդյունաբերության պատմությունը։ Հասարակական արտադրության կառավարումը և ժողտնտեսության պլանավորումն ուսումնասիրում են սուբյեկտիվ գործոններ։ Հասարակական արտադրության կառավարումն ուսումնասիրում է այն պայմանները, որոնք անհրաժեշտ են վերարտադրության պրոցեսի բոլոր մասնակիցների պայմանների գիտակցական կարգավորման և կոորդինացման հիման վրա տնտեսության համաձայնեցված վարումն ապահովելու համար։ Կառավարման կենտրոնական օղակը ժողտնտեսության պլանավորումն է, որի խնդիրն է սահմանել և պահպանել տնտ․ համամասնություններն արտադրության ճյուղերի և ոլորտների միջև, համաձայնեցնել տնտեսական զարգացման ընթացիկ և հեռանկարային նպատակները։ Վիճակագրության առարկան մասսայական սոցիալ-տնտեսական գործընթացների դիտարկումը և հաշվարկների ընդունված մեթոդաբանությանը համապատասխան դրանց քանակական հաշվառումն է։
Տես նաև
Կատեգորիա:Տնտեսագիտություն Կատեգորիա:Հասարակական գիտություններ Կատեգորիա:Տնտեսական համակարգեր Կատեգորիա:Տնտեսագիտական տերմիններ Կատեգորիա:Քաղաքական տնտեսագիտություն
Գիլմոն
Բնակչությունը 2006 թվականի դրությամբ կազմում է 124 մարդ, բնակչության խտությունը` 37.92 մարդ/կմ²։ Բնակավայրը զբաղեցնում է 3.27 կմ² տարածք։
Տնտեսություն
2010 թվականին ուներ 88 աշխատունակ (15-64 տարեկան) բնակիչ, որոնցից ակտիվ էին 67-ը, իսկ ոչ ակտիվները` 21։ Ակտիվության ցուցանիշը կազմում է 76,1 %։ 67 աշխատունակ մարդկանցից աշխատել է 58 անձ (30 տղամարդ և 28 կին)։ Գործազուրկ են եղել 9 անձ (5 տղամարդ և 4 կին)։ 21 անաշխատունակներից 7-ը եղել են աշակերտներ կամ ուսանողներ, 10-ը` թոշակառուներ, իսկ 4-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Սերգեյ Արխիպով
Սերգեյ Արխիպով (Сергей Георгиевич Архипов, ), խորհրդային նկարիչ, մանկավարժ, ՌՍՖՍՀ նկարիչների միության անդամ, Միչուրինսկի պատվավոր քաղաքացի։
Կենսագրություն
Արխիպովը ծնվել և աշխատել է Տամբովի մարզի Միչուրինսկ (Կոզլով) քաղաքում։ Սովորել է Կոզլովի առևտրական ուսումնարանում (1907-1915), որտեղ նկարչության դասեր է ստացել նկարիչ-մանկավարժ Պ. Յա. Արկլինից, 1915-1916 թվականներին Մոսկվայի առևտրական ինստիտուտում։ Սակայն կրթությունը չի ավարտում, պրապորշչիկի կոչումով զորակոչվում է բանակ և մասնակցում առաջին համաշխարհային պատերազմին։ Վերադառնալով Կոզլով, սկսում է զբաղվել Ալեքսանդր Գերասիմովի արվեստանոցում, ով ստեղծել և ղեկավարում էր «Կոզլովյան նկարիչների ստեղծագործական կոմունաներ» միության գործունեությունը։ Սակայն շուտով Արխիպովը նորից զորակոչվում է, այժմ արդեն Բանվորա-գյուղացիական Կարմիր բանակ, նրա կազմում մարտնչելով քաղաքացիական պատերազմի ռազմաճակատներում։ Զորացրվելուց հետո շարունակում է ուսումը, 1924 թվականին ավարտելով Մոսկվայի ժողովրդական տնտեսության ինստիտուտը։ Վերադառնալով Միչուրինսկ, դասավանդում է տեխնիկումներում և պտուղբանջարեղենային ինստիտուտում (այժմ Միչուրինսկի պետական ագրարային համալսարան) ։ Հայրենական Մեծ պատերազմի մասնակից է։
Ստեղծագործական գործունեություն
Արխիպովի վաղ շրջանի ստեղծագործություններում զգացվում է առաջին համաշխարհային և քաղաքացիական պատերազմների շունչը։ Այդ տարիների նկարիչների ստեղծագործությունների լեյտմոտիվը մահին հաղթելն էր։ Այդ ժամանակաշրջանին են վերաբերվում նրա կողմից ստեղծված «Ապոկալիպսիս» գրքի նկարազարդումները, որը իրենից ներկայացնում է «Իոհան Ասվածաբանի հայտնությունը» ստեղծագործության կրճատ տարբերակը։ Գիրքը նրա կողմից գրվել է 1919 թվականին, երբ նա գտնվում էր Կազանում։ Այստեղ «Ապոկալիպսիսը», որպես թանգարանային հավաքածու, ձեռք է բերում նահանգային թանգարանի գեղարվեստական բաժնի վարիչ Պյոտր Մաքսիմովիչ Դուլսկին։ Ներկայումս գիրքը պահպանվում է Թաթարստանի կերպարվեստի պետական թանգարանի ֆոնդերում։
Ծանոթագրություններ
Կատեգորիա:Ռուս նկարիչներ Կատեգորիա:Առաջին համաշխարհային պատերազմի մասնակիցներ Կատեգորիա:Խորհրդային նկարիչներ Կատեգորիա:Խորհրդային մանկավարժներ Կատեգորիա:Հայրենական մեծ պատերազմի մասնակիցներ
Նրա երևակայությունը (Սթափ գինի)
Սյուժե
Երիտասարդ քիմիկոս Անահիտը նոր՝ անալկոհոլ գինու ստեղծման փորձ է անում։ Ֆիլմում հնչում են հայկական ժողովրդական մեղեդիներ, ընդգրկված են նաև կրկեսային ելույթներ ։
Վեներոլ
Վեներոլ (Vénérolles), Ֆրանսիայում գտնվող համայնք, մտնում է Պիկարդիա երկրամասի կազմի մեջ։ Համայնքի գավառն է համարվում է Էնան։ Մտնում է Գյուիզ համայնքի կազմի մեջ։ Համայնքի շրջանն է համարվում Վերվենը։
Համայնքի INSEE ծածկագիրն է 02779։
Նրա երևակայությունը (Սթափ գինի)
Ծանոթագրություններ
Կատեգորիա:1959 ֆիլմեր Կատեգորիա:Խորհրդային ֆիլմեր Կատեգորիա:Հայկական ֆիլմեր Կատեգորիա:«Հայֆիլմ» ստուդիայի ֆիլմեր
Վեներոլ
Բնակչություն
Համայնքի բնակչությունը 2010 թվականի մարդահամարի տվյալներով կազմել է 216 մարդ։
Տնտեսություն
2010 թվականին 143 մարդկանցից (15—64 տարեկան) 97-ը եղել են առավել ակտիվ տնտեսվարողներ, 46-ը եղել են համեմատաբար ոչ ակտիվ (ակտիվության ցուցանիշը կազմել է 67,8 %, 1999 թվականին կազմել է 61,5 %)։ 97 ակտիվ մարդկանցից 85-ը աշխատել են տարբեր ձեռնարկություններում (56 տղամարդ և 29 կին), անաշխատունակների թիվը կազմում է 12 (3 տղամարդ և 9 կին)։ 46 ոչ ակտիվ մարդկանցից 5-ը եղել են կամ աշակերտ կամ էլ ուսանող, 14-ը եղել են թոշակառու, 27-ը եղել են ոչ ակտիվ այլ պատճառներով ։
Գիզանկուր
Բնակչությունը 2006 թվականի դրությամբ կազմում է 127 մարդ, բնակչության խտությունը` 21.38 մարդ/կմ²։ Բնակավայրը զբաղեցնում է 5.94 կմ² տարածք։
Աշխարհագրություն
Գտնվում է Փարիզ քաղաքից 105 կմ հյուսիս, Ամյեն քաղաքից 29 կմ հարավ-արևմուտք։
Տնտեսություն
2010 թվականին ուներ 83 աշխատունակ (15-64 տարեկան) բնակիչ, որոնցից ակտիվ էին 62-ը, իսկ ոչ ակտիվները` 21։ Ակտիվության ցուցանիշը կազմում է 74,7 %։ 62 աշխատունակ մարդկանցից աշխատել է 62 անձ (30 տղամարդ և 32 կին)։ Գործազուրկ են եղել 0 անձ։ 21 անաշխատունակներից 3-ը եղել են աշակերտներ կամ ուսանողներ, 14-ը` թոշակառուներ, իսկ 4-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ռափայել Պատկանյան
Ռափայել Գաբրիելի Պատկանյան (Գամառ Քաթիփա, ), հայ գրող և մտավորական։
Կենսագրություն
Ռափայել Պատկանյանը ծնվել է 1830 թվականի նոյեմբերի 20-ին, Նոր Նախիջևանում, գրող Գաբրիել Պատկանյանի ընտանիքում։ Պատկանյանների գերդաստանը շատ հայտնի էր ոչ միայն իրենց քաղաքում, այլև ամբողջ Կովկասում։ Սկզբնական կրթությունը ստացել է հոր դպրոցում։ 1843-1849 թվականներին սովորել է Լազարյան ճեմարանում։ Ճեմարանը չավարտած՝ մեկնում է Թիֆլիս և Ներսիսյան դպրոցում դասավանդում ռուսերեն։ Բարձրագույն կրթություն ստանում է 1851 թվականին Դորպատի համալսարանում, ինչի ճանապարհը նրա առաջ բացել էր Խաչատուր Աբովյանը։ Նույն տարում ընդունվել է Մոսկվայի համալսարանի բժշկական ֆակուլտետը։ 1866 թվականին ավարտել է Պետերբուրգի համալսարանի արևելյան ֆակուլտետը։ Վախճանվել է սեպտեմբերի 7, 1892 թվականին Նոր Նախիջևանում։
Ստեղծագործական աշխատանք
Առաջին ստեղծագործությունները եղել են՝ «Պանդուխտ հայ ի Փարեզ», «Առավոտյան երգ շինակաց», «Երեկոյան երգ շինակաց», «Հայոց գինի», «Թիֆլիսի քեֆ» և այլն լույս են տեսել 1850-1851 թվականներին «Արարատ» շաբաթաթերթում։
1852 թվականին իր ուսանող ընկերների հետ հիմնում է Գամառ-Քաթիպա ընկերությունը։ 1855 թվականին լույս է տեսնում Գամառ-Քաթիպայի առաջին պրակը՝ «Գրե այնպես ինչպես որ խոսում են, խոսե այնպես ինչպես որ գրում են» բնաբանով։ Ռափայել Պատկանյանը ձգտել է իր խոսքին տալ ժողովրդին հարազատ, կենդանի կենսուրախ արտահայտություն։ Նրա լեզվական հայացքներն իրենց արտացոլումն են գտել «Արաքսի արտասուքը», «Քաջ Վարդան Մամիկոնյանի մահը» ստեղծագործություններում։ Մեծ է եղել Պատկանյանի հայրենասիրական ստեղծագործությունների ազդեցությունը իր ժամանակի երիտասարդության վրա։ Բացի բազմաթիվ պոեմներից, բանաստեղծություններից, պատմվածքներից, ունի նաև երգիծական պատմվածքներ, գրված Նոր Նախիջևանի բարբառով։
Հովվի կամուրջ
Հովվի կամուրջ (Çobandede Köprüsü), պատմական կամուրջ Թուրքիայի Էրզրումի մարզում։
Տեղադիրք
Կամուրջը գտնվում է Էրզրումի մարզում՝ Ավնիկ (Քյոփրյուքյոյ) քաղաքի տարածքում (պատմական Հավնունիք գավառ)։ Կամուրջը կառուցված է Արաքս և Մուրց գետերի միախառնման վայրում։ Հովվի կամուրջն այսօր գտնվում է Էրզրում-Մուշ ավտոճանապարհի հարևանությամբ։ Այն այսօր չի գործում։
Պատմություն
1865 թվականին քահանա և վարդապետ Տիմեթեոսը արտագրել է Հովվի կամուրջի վրա եղած հայերեն արձանագրությունը։ Այնտեղ գրված էր. «Այս կամուրջը, որը կառուցել են հայերը, վերանորոգվել է Մագիստրոսի կողմից՝ Սուրբ Աստվածածին եկեղեցու և Դարոյնք ամրոցի հովանու ներքո 609 թվականին» (609 թվականը Գրիգորյան տոմարով 1160 թվականն է)։
1904 թվականին ոմն Քաջբերունի տեսել է այս և երկու արաբատառ արձանագրություն կամուրջի կամարների տակ՝ արևելյան հատվածում։ Նա նշել է, որ հայատառ արձանագրությունը գրեթե ջնջված էր մուրճի հարվածների հետևանքով և միայն «վերանորոգվել» բառն է ընթեռնելի։ Ո՛չ հայատառ, ո՛չ արաբատառ արձանագրություններն այսօր չեն պահպանվել։ Չորրորդ արաբատառ արձանագրությունը, որի մասին ներկայացրել է Քաջբերունին, այսօր էլ կա, սակայն խիստ վնասված է։ Այն գտնվում է եզրապատին։ Րաֆֆի Քորտոշյանը կարծում է, որ այն տեղադրվել է 1904 թվականից հետո։ Հայերեն արձանագրության մեջ հիշատակվող «Մագիստրոսը», ըստ Քորտոշյանի, կարող է լինել Գրիգոր Մագիստրոսի սերնդակիցներից մեկը ։ Գրիգոր Մագիստրոսը թաղված էր Բասենի մոտակայքում գտնվող Սուրբ Աստվածածին եկեղեցում։
Թուրք հետազոտողները նշում են, որ կամուրջը կառուցվել է Մոնղոլական արշավանքների ժամանակ՝ 13-րդ դարի վերջին ։ Համաձայն պահպանված մի գրառման, 1271 թվականի ջրհեղեղի ժամանակ Հովվի կամուրջի մոտ եղել է հին կամուրջ։ Այսպիսով, ըստ այդ վարկածի, կամուրջը կառուցվել է 1271 թվականից ավելի ուշ։ 13-րդ դարավերջին Անատոլիայի այդ իլխանությունում տիրում էր մոնղոլ զորավար ամիր Չոբանը ։
Հովվի կամուրջը վերանորոգման է ենթարկվել 1727 թվականին, այնուհետև՝ 1872 թվականին ։ 1946-1948 թվականներին լրացուցիչ վերանորոգվել է թուրքական բանակի կողմից ։
Տեխնիկական բնութագիր
Կամուրջը կառուցվել է երեք գույնի քարերով (սև, կարմիր և մոխրագույն)։ Ընդհանուր երկարությունը 130 մետր է (430 ֆուտ)։ Կամուրջը նախկինում եղել է յոթնաթռիչք։ Այսօր կամարներից մեկը թաղված է հողի տակ։ Այս պահին կարամրների լայնությունը հետևյալն է. 11,50 մետր (37,7 ֆուտ), 13 մետր (43 ֆուտ), 14,50 մետր (47,6 ֆուտ), 15,50 մետր (50,9 ֆուտ), 15,50 մետր (50,9 ֆուտ) և 15,50 մետր (50,9 ֆուտ) ։ Կամուրջի մեջ կան կառուցված ութ սենյակներ ։
Ծանոթագրություններ
Կատեգորիա:Թուրքիայի կամուրջներ Կատեգորիա:Հայկական ճարտարապետություն Կատեգորիա:Արաքս գետի կամուրջներ
Ակտեա (վեպ)
Ակտեա (Acté), ֆրանսիացի գրող Ալեքսանդր Դյումայի վեպերից մեկը, որը գրվել է 1837 թվականին։ Ժամանակագրական կարգով այն կարծես շարունակում է «Իսահակ Լակեդեմ»-ը, չնայած գրվել է նրանից առաջ և ներկայացված է, որպես առանձին հրատարակություն։
Ժամանակաշրջանը և իրադարձությունների տեղը
Մ.թ.ա. 54-68 թվականներին քաղաք Կորինֆ հին հունական ժամանակաշրջանի։
Սյուժե
Վեպի հերոսուհին հույն Ակտեան է, ով սակայն փաստացի այնքան էլ ընդհանրություն չունի իր պատմական նախատիպի հետ։ Իրական Ակտեան, ում ծննդյան թվականը անհայտ է, եղել է Ներոնի առաջին սիրուհին, նախքան նրա գահընկալությունը։ Կայսրը սիրահարված էր նրան և անգամ պատրաստվում էր ամուսնանալ։ Ակտեայի սերը փոխադարձ էր և պահպանվում էր անգամ կայսրի մահից հետո։ Նա շատ երկար պահպանեց այն։ Ակտեայի բնավորության մասին շատ բան հայտնի չէ, նա փորձել է հեռու մնալ հասարակական գործերից, չնայած մասնակցել է որոշ ինտրիգային դավադրությունների։ Ըստ էության, վեպում կատարված բոլոր դեպքերը, որոնք առնչվում են Ակտեային (բայց ոչ Ներոնին), հորինված են Դյումայի կողմից։
Hero (երգ, Մրայա Քերի)
«Hero» («Հերոս»), ամերիկացի երգչուհի Մրայա Քերիի երգը նրա Music Box ալբոմից, որ թողարկվել է 1993 թվականի օգոստոսի վերջին ։ Նույն թվականի հոկտեմբերին երգը թողարկվել է որպես առանձին սինգլ։
Պատմություն
Երգի հեղինակներ Մրայա Քերին (տեքստ) և Ուոլտեր Աֆանասեֆը (երաժշտություն, եղել է նաև ձայնագրության ռեժիսորը) նշել են, որ սկզբում երգը նախատեսված է եղել որպես «Հերոս» ֆիլմի գլխավոր երգ, որի գլխավոր դերում հանդես է գալիս Դասթին Հոֆմանը, ընդ որում՝ գլխավոր երաժշտական թեման այնտեղ պետք է կատարեր Գլորիա Էստեֆանը ։
Ուոլտեր Աֆանասեֆը Մրայա Քերիի հետ այդ ժամանակ աշխատում էին երգչուհու ապագա Music Box ալբոմի վրա։ Աֆանասեֆը պատմել է, թե ընդմիջման ժամանակ «նստած էի դաշնամուրի մոտ և ասացի Մրայային այդ ֆիլմի մասին։ Երկու ժամվա ընթացքում մենք նախապատրաստեցինք հիանալի նախահումք «Hero» երգի համար։ .... Այն նախատեսված չէր նրա համար, որ Մրայան երգի այն։ Նրա պատկերացմամբ՝ մենք երգը գրել էինք Գլորիա Էստեֆանի համար այս ֆիլմի համար։ Եվ մենք մտանք այն ոլորտը, ուր Մրայան չէր մտած. ըստ նրա խոսքերի՝ այն [երգը] չափազանց քաղցր-մեղցր ու սենտիմենտալ էր կամ չափազանց փոփ-բալադային կամ չափազանց հնաոճ մեղեդով ու տեքստով» ։
Songfacts կայքում նշվել է, թե երբ երգը գրեթե պատրաստ էր, Քերին ու Աֆանասեֆը կատարել են այն Sony Music Entertainment ընկերության նախագահի՝ Մրայա Քերիի փեսացու (ապագա ամուսին) Թոմի Մոտոլայի համար։ Նրանք Մոտոլային պատմել են, որ երգը «Հերոս» ֆիլմի համար է։ Վերջինս ասել է. «Դուք կատակո՞ւմ եք։ Դու չեք կարող այդ երգը տալ այդ ֆիլմի համար։ Այն չափազանց լավն է։ Մրայա՛, դու պետք է վերցնես այդ երգը։ Դու պետք է անես դա» ։
Ֆիլմի պրոդյուսերները հետագայում օգտագործել են «Heart of a Hero» երգը Լյութեր Վենդրոսի կատարմամբ ։
Songfacts կայքը պնդում է, որ սկզբում Մրայա Քերիին երգը դուր չի եկել, և նա մտածել է, որ այն չափազանց նվնվան է։ Սակայ հետագայում, երբ սկսել է երախտագիտության նամակներ ստանալ այն մասին, թե երգը մարդկանց օգնել է կյանքում, սկսել է գնահատել այն իր ուժի ու զգացմունքի համար, որ առաջացնում է մարդկանց մոտ ։
Երգը թողարկվել է 1993 թվականին, և դրանից կարճ ժամանակ հետո Մրայան Քերին ու Մոտոլան ամուսնացել են։ Նրան ամուսնությունը տևել է չորս տարի (նրանք ամուսնացել են 1993 թվականի հունիսի 5-ին, իսկ շուրջ չորս տարի հետո՝ 1997 թվականի մայիսի 30-ին, հայտարարել են այն մասին, որ ապրելու են առաջին, իսկ հետո պաշտոնապես ամուսնալուծվել են։ 2000 թվականին Մոտոլան ամուսնացել է մեքսիկացի փոփ երգչուհի Թալիայի հետ)։
Արտաքին հղումներ
Կատեգորիա:Մրայա Քերիի երգեր Կատեգորիա:Billboard Hot 100 գլխավորած սինգլներ Կատեգորիա:Irish Singles Chart գլխավորած սինգլներ Կատեգորիա:UK Singles Chart գլխավորած սինգլներ
Լիծյան
Լիծյան քաղաք (չինարեն՝ 丽江市), Չինաստանի Ժողովրդական Հանրապետության Յուըննան նահանգի իրավասության տակ գտնվող քաղաքային շրջան է, որը գտնվում է Յուըննան նահանգի հյուսիս-արևմտյան մասում։ Քաղաքը հյուսիս-արևմուտքում սահմանակից է Տիցին շրջանին (迪庆州), արևմուտքում Նուծիան շրջանին (怒江州), հարավ-արևմուտքում Տալի շրջանին (大理州), հարավ-արևելքում Չուսիոն շրջանին (楚雄州), արևելքում Սըչուան նահանգի Փանճըհուա քաղաքին (攀枝花市), հյուսիս-արևելքում մոտ է Սըչուան նահանգի Լյանշան շրջանին (凉山州)։ Գտնվում է Հընտուան լեռնաշղթայի (横断山脉) հյուսիսային հատվածից դեպի Յուըննան-Գուեյճոու բարձրավանդակի անցումային մասում, քաղաքն ունի հայտնի Յուլոնսյուե լեռը (玉龙雪山), Լուկու լիճը (泸沽湖), չընհայը և այլ լճեր, Յանցզի գետը հոսում է քաղաքով։ Քաղաքի ընդհանուր մակերեսը կազմում է 20․554 քառակուսի կիլոմետր, ընդհանուր բնակչության թիվը կազմում է 1,28 միլիոն, որից 50%-ը կազմում է ազգային փոքրամասնությունը, քաղաքային ժողովրդական կառավարության նստավայրն է Կուչըն շրջանը։ Լիծյանը հնագույն մետաքսի և թեյի փոխանցման կայանն է, Լիծյան հնագույն քաղաքը կառուցվել է սոն դինաստիայի ժամանակաշրջանում։ 1986 թվականին պետական խորհուրդը Լիծյանը դասեց հարուստ մշակույթով և պատմական ժառանգությամբ քաղաքների շարքին։ Լիծյանը Չինաստանի կարևոր զբոսաշրջային քաղաքներից մեկն է, «Michelin Travel Guide»-ի կողմից գնահատվել է որպես «երեք աստղանի ճանապարհորդական առաջադրում» (ամենաբարձր մակարդակ)։
Լիցզյանը հայտնի է «Արևելքի Վենետիկ» անունով։ Քաղաքում մանրամասն կառուցված և գեղեցիկ ջրային համակարգ կա, որի երկայնքով ձգվում են չինական ավանդական փայտե շենքերը։ Այն մի ժամանակ եղել է Մետաքսի ճանապարհի կարևոր առևտրային կետ։
Պատմություն
Քաղաքը հիմնադրվել է 80000 տարի առաջ՝ Սուն դինաստիայի կառավարման վերջին և Յուան դինաստիայի վաղ շրջանում։ Քաղաքի բնակիչներն այն համեմատում են դայանի՝ գեղագիրների թանաքամանի հետ, որովհետև քաղաքի փողոցները, նրբանցքները, ջրանցքները, բլրի վրայի գետագալարներն ասես թանաք լինեն, որ հանգիստ հոսելով լցվում են սալաքարի մեջ։
Արևմտյան Հան դինաստիայի Յուեն Տին կայսեր վեցերորդ տարում (մ.թ.ա. 111թ.) հիմնադրվել է Յուեսի շրջանում և քաղաքը նրան էր պատկանել։ Երեք թագավորությունների Շուհան դինաստիայի Ծիեն Սինի երրորդ տարում (225 թվական) Յուըննան նահանգը հիմնադրվել է երեք շրջաններով՝ Ծիեննին, Յուեսի, Յոնչան, որը պատկանում էր միակ նահանգապետին։ Արևմտյան Ծին դինաստիայի ժամանակ այն փոխվել է Նին նահանգ։ Սուեյ դինաստիայի ժամանակ անվանվել է Նաննին նահանգ, և ներկայիս քաղաքը պատկանել է նրան։ Նանճաո մտնելուց հետո ներկայիս քաղաքը պատկանել է Նանճաո Ծիենչուանին։ Տալիի ժամանակաշրջանում պատկանել է Շանծյու շրջանին, և ներկայումս Յոնշեն շրջանը կառավարության վայրն է։
Յուան դինաստիայի տասներեքերորդ տարում (1276 թվականին) ստեղծվել է Լիծյանի ճանապարհը (ներկայիս Յուլոն շրջանը, Շըկու ավան) անվանվել է այսպես այն պատճառով, որ շրջապատված է Յանցզի գետով։ Գետը հնում անվանվել է Լիշուեյ, որից քաղաքի անվանումն է առաջացել Լիծյան։ Յուեն դինաստիայի 15-րդ տարում (1278 թվական) քաղաքը բարելավվեց որպես Սյուեն նահանգ, հետո հիմնադրվեց Շուըն նահանգը (այժմ ղեկավարվում է Պինչուան շրջանի Չընճընի կողմից), որը նույնպես պատկանում է Լիծյանի ճանապարհին։ Յուան դինաստիայի 16-րդ տարում (1279 թվական) հիմնադրվեց Յոննին նահանգը (ներկայիս Նինլան շրջանի Յոննին գյուղը), Լանցյու նահանգը (ներկայիս Նինլան նահանգը), որը պատկանում է Լիծյանի ճանապարհին։ Յուան դինաստիայի 17-րդ տարում (1280 թվական) Սյուեն նահանգը անվանվեց Պեյշըն նահանգ, իսկ Յուեն դինաստիայի 20-րդ տարում (1283 թվական) անվանվեց Պեյշըն շրջան։
Մին Հոնվույի 15-րդ տարում (1382 թվական) Լիծյան ճանապարհը անվանվեց Լիծյան շրջանի, Պեյշըն շրջանը անվանվեց Պեյշըն նահանգ, և Շուըն նահանգը պատկանեց Հըցին շրջանին։ Յոնլըի 4-րդ տարում (1406 թվական) Շըն Յոննին նահանգը անվանափոխվեց Յոննին շրջան։ Ճընթոնի 7-րդ տարում (1442 թվական) Բեյշըն նահանգը անցավ Յուըննանի գլխավոր քարտուղարին։ Ցին դինաստիայի Քանսի 17-րդ տարում (1698 թվական) Յոնին և Պեյշընը դարձան Յոն-Պեյ շրջան (ներկայիս Յոնշըն գավառը)։ Քանսիի 38-րդ տարում (1699 թվական) Յուենշուըն նահանգը անցավ Յոն-Պեյ շրջանին։ Ցին դինաստիայի Ցյանլոնի 15-րդ տարում (1770 թվական) ստեղծվեց Լիծյան շրջանը և ստացավ Լիծյանի վարչական շրջանի անվանումը, Յոն-Պեյ շրջանը փոխվեց շրջանի իրավունքների բաժին։ Տաոկուանի 19-րդ տարում (1839 թվական) վերականգնվեց Լանցյուն նահանգը, որն արդեն պատկանում էր Յոն-Պեյ շրջանի իրավունքների բաժնին։ Կուանսյուի 34-րդ տարում (1908 թվական) կառուցվեց Հուափին շրջանը։
Չինաստանի հանրապետության երկրորդ տարում (1913 թվական) շրջանը, նահանգը վերածվեցին և փոխվեցին գավառով, որի մեջ մտավ Լիծյան գավառը, Յոն-Պեյ գավառը, Հուափին գավառը, որոնք պատկանում էին Յուըննանի արևմտյան մասին, հաջորդ տարի փոխվեց Թընյուե ճանապարհի, 1927 թվականին վերացվեց Թընյուե ճանապարհը։ 1934 թվականին անդադար ռազմական աղետների պատճառով, Պեյ բառը նշանակում էր պարտություն, Յոն-Պեյ գավառի անվանումը ուստի փոխվեց Յոն-Շըն գավառի։ 1935 թվականի Յոն-Շըն գավառի նախկին Լանցյու նահանգը ժամանակավոր ղեկավարության անցավ Նինլանի կողմից, որը ներկայիս Տասին քաղաքն է։ Չինաստանի հանրապետության երեսունմեկերորդ տարում (1942 թվական) Չինաստանի Հանրապետության երեսունմեկերորդ տարում (1942 թ.) շրջանները և վարչական բյուրոները պատկանում էին Յուըննան նահանգի յոթերորդ վարչական վերահսկողական շրջանին։
Չինաստանի Ժողովրդական Հանրապետության հիմնադրումից հետո 1950 թվականին ստեղծվել է Լիծյան հատուկ գոտին։ Իրավասությունը գտնվում է Լիծյան, Յոնշեն, Հուափին, Ծյանչուան, Հըցին, Լանփին, Ճոնդիեն, Վեյսի, Պիծիան և 4 վարչական շրջանների՝ Նինլանի, Տըցինի, Ֆուկոնի և կոնշանի 9 վարչական շրջանների նկատմամբ։ Նահանգի կամ ինքնավար մարզի ժողովրդական պատգամավորների խորհրդին կից շրջանային և քաղաքային ժողովրդական խորհուրդների աշխատանքի վերահսկման գրասենյակը գտնվում է Լիծյան գավառում։ 1952 թվականին Պիծյան շրջանը, Ֆուկոնը, Կոնշանը և Տըցինը ստեղծվեցին որպես վարչական շրջաններ և փոխվեցին ինքնավար շրջանների։ 1954 թվականին երեք ինքնավար շրջանները՝ Պիծյանը, Ֆուկունը և Կոնշանը, անցան Նուծյան Լիսուի ինքնավար շրջանի տակ։
1961 թվականի ապրիլի 10-ին Լիծյան շրջանը փոխվեց Լիծյան Նասի ինքնավար շրջանի։ 1965թվականին Հուափին շրջանի 10 համայնքներ նշանակվեցին Սըչուան նահանգի Տուքոու քաղաքում (այժմ՝ Փանճըհուա քաղաք)։ 1970 թվականին Լիջիանգի հատուկ գոտին վերանվանվեց Լիցզյան շրջան։ 2002 թվականի դեկտեմբերի 26-ին նահանգային խորհուրդը հաստատեց Լիծյան շրջանի և Լիծյան Նասիի ինքնավար շրջանի վերացումը և պրեֆեկտուրայի մակարդակով Լիծյան քաղաքի հիմնադրումը, սկզբնական Լիծյան շրջանը վերակազմավորվեց Կուչըն շրջանի և Յուլոն Նասի ինքնավար շրջանի։
Լիծյան Հին քաղաքը (տեղացիներն այն անվանում էին Տայան կամ Տայան հնագույն քաղաք) կառուցվել է Հարավային Սոն դինաստիայում։ Լիծյանի առաջնորդի ազգանունն էր՝ Մու (木), որը նշանակում է փայտ, և քաղաքի շենքը պետք է նման լինի փայտե նիշերով շրջանակված «木» բառին։ Այն Չինաստանի հայտնի պատմամշակութային քաղաքների շարքում միակ հնագույն քաղաքն է՝ առանց քաղաքային պարիսպների։ Մին դինաստիայի հայտնի ճանապարհորդ Սյու Սյաքըն հնագույն Լիծյան քաղաքի «Տիեն Յոու օրագրում» գրել է, որ «Մուֆուն»՝ Մու ընտանիքի առաջնորդի պալատը, «թագավորի պալատի պես գեղեցիկ է»։
Աշխարհագրություն [խմբագրել | խմբագրել կոդը]
Լիծյանը գտնվում է
Ցինհայ-Տիբեթ և Յուըննան-Գուեյճոու բարձրավանդակի խաչմերուկում, իսկ հնագույն քաղաքը գտնվում է Լիծյանի հարթավայրում (կամ առափնյա ծանծղուտում)։
Լիծյանի ռելիեֆը բազմազան է, կան ձնե լեռներ, մարգագետին, բնածին բնապատկեր, բայց Լիծյանի տարբեր հատվածներում տեղակայվածության և ջերմային ռեժիմի պատճառով ամբողջովին տարբերվում է, այդ պատճառով էլ քաղաքում միկրոկլիման շատ ակնհայտ է։
Լիծյան քաղաքը գտնվում է 25°23'-27°56' հյուսիսային լայնության և 99°23'-101°31' արևելյան երկայնության միջև։
Համաշխարհային մշակութային ժառանգություններից մեկը Լիծյանի հնագույն քաղաքը տեղակայված է Լիծյանի դաշտային հարթավայրում, ծովի մակերեսից 2400 մետր բարձրությամբ։ Լիծյան քաղաքի մոտակայքում է գտնվում Յուլոնսյուե լեռան բարձր գագաթը՝ ծովի մակարդակից 5596 մետր բարձրության վրա, քաղաքը նաև ունի համաշխարհային բնական ժառանգություններից մեկը «Վագրի ցատկի կիրճը» (կիրճ Չին-տիբեթյան լեռներում Յանցզի գետի վրա, որը գտնվում է Յուըննան նահանգի Լիծյան քաղաքից 60 կմ հյուսիս)։
Ջրային ուղիները
Ջրային ուղիները հիմնականում սնվում են Սև վիշապի ջրավազանից, որի ջուրը ջրանցքներով ուղղվում է դեպի հին քաղաքի բոլոր մասերը՝ երբեմն էլ անցնելով տների տակով։ Քաղաքի ջրային ուղիներն անցնում են վեհաշուք ու շքեղ զարդարված ավելի քան 350 կամուրջներով։ Ամեն գիշեր բացվում է քաղաքի կենտրոնում գտնվող շլյուզը՝ բազալտե մայթերը ցեխից ու փոշուց լվանալու համար։
Կլիմա
Լիծյանը ունի բարենպաստ կլիմա, քանի որ տեղակայված է ցածր լայնության և բարձր լեռնային գոտում, տարվա չորս սեզոնին գարնանային եղանակ է, քաղաքն ունի մերձարևադարձային կլիմա։
Լիծյան քաղաքի կլիմայի առանձնահատկություններն են՝ ձմռանը սաստիկ ցուրտ չէ, ամառը սաստիկ շոգ չէ, խոնավ է, համեմատաբար մռայլ, բայց ամսվա կեսին կարելի է տեսնել արևի շողերը։
Լիծյան քաղաքում տեղակայված ազգային օդերևութաբանական կայանի տվյալներով ամենացուրտ ամիսն է հունվարը՝ միջին ջերմաստիճանը 6․0°C, ամենատաք ամիսն է հունիսը՝ միջին ջերմաստիճանը 18․4°C։
Ներկայիս ղեկավարներ
Լիծյան քաղաքի չորս խոշոր կազմակերպությունների ներկայիս կառավարիչներ
Վարչական բաժանում
Լիծյան քաղաքը իր իրավասության տակ ունի մեկ շրջան, երկու գավառ, երկու ինքնավար շրջան։
Տնտեսություն2020 թվականի վիճակագրությամբ Լիծյան քաղաքի ՀՆԱ-ն կազմել է 51․275 յուան, տարեկան կտրվածքով 8․2% աճ։ Առաջնային, երկրորդային և երրորդային արդյունաբերության ավելացված արժեքը համապատասխանաբար կազմել է 7,753 միլիարդ յուան, 16,550 միլիարդ յուան ​​և 26,972 միլիարդ յուան, իսկ երեք արդյունաբերական կառույցների հարաբերակցությունը կազմել է 15,1։ 32,3։ 52,6 ։ Մեկ շնչին բաժին ընկնող ՀՆԱ-ն 40․841յուան է, որն ավելի ցածր է, քան Յուըննան նհանգի միջին արժեքը (51․975 յուան), քաղաքի հիմնական բնակիչներին մեկ շնչին բաժին հասնող եկամուտը կազմում է 37․022 յուան, իսկ գյուղի հիմնական բնակիչներին մեկ շնչին հասնող եկամուտը կազմում է 12․370 յուան։ Ամբողջ քաղաքի հիմնական կապիտալում ներդրումը ավելացել է 12․3%-ով։ Պետական բյուջեի տարեկան եկամուտը կազմել է 4․315 միլիարդ յուան, մեկ շնչի համար 3․438 յուան, տեղական ընդհանուր պետական ​​բյուջեի ծախսերը կազմել են 17,56 միլիարդ յուան, 13,992 յուան ​​մեկ շնչի համար ։
Բնակչություն
Համաձայն 2020 թվականի յոթերորդ համապետական մարդահամարի քաղաքի ընդհանուր բնակչության թիվը (մշտական բնակություն հաստատած բնակչությունը) ընդհանուր կազմում է 1,253,878 մարդ՝ 391,061 տնային տնտեսություններով, քաղաքային բնակչությունը՝ 597,447 (47,65%), իսկ գյուղական բնակչությունը՝ 656,431 (52,35%) ։ Ըստ 2019 թվականի վիճակագրական տեղեկագրի Լիծյան քաղաքում 2019 թվականին մշտական ​​բնակչությունը կազմել է 1,3024 միլիոն։
Ազգություն
Լիծյանը բազմազգ քաղաք է, նասի (纳西) ազգությունը (ունի իր սեփական պատկերագիրը) հիմնականում բնակություն է հաստատել Չինաստանի Լիծյան քաղաքում, նրանց բնակչությունը կազմում է մոտ 230․000 (ներառում է մոսուո ազգությանը՝ 摩梭人, բայց նրանց մեծամասնությունը նման չէ նասիին, նրանց կլանին պատկանող մարդկանց բնիկները անվանում են զոուհուըն՝ 走婚)։ Կան նաև այլ ազգություններ՝ Յի, Լիսու, Հուալիսու և այլն։ Լիծյանը ունի Չինաստանի միակ նասի ազգության ինքնավար շրջանը, այդ շրջանի բնակիչներին գլխավորում է նասի ազգությունը, որն իր մեջ է միավորում Պայ, ՅԻ, Լիսու, Փումի և այլ փոքրամասնություններ։ Նրանց մեջ նասի ազգության Տոնբա մշակույթը ամբողջ աշխարհում հայտնի է որպես միակ «կենդանի պատկերագիր», որն ամբողջությամբ պահպանվել է աշխարհում։
Լիծյան քաղաքի էթնիկ խմբերը（2010 թվական նոյեմբեր）
Ազգային նշանակություն
Լիցզյան դարձել է ազգային նշանակության քաղաք այն բանից հետո, երբ Կուբլայ խանը (1215-1294) իր զորքերը կայանեց այդտեղ (1253 թվական)։ Խանը՝ մոնղոլների ռազմական առաջնորդը, ում վիճակված էր դառնալ Յուան դինաստիայի առաջին կայսրը, քաղաքը հիմնադրեց մի ճանապարհի վրա, որը դառնալու էր նահանգի հիմնական քաղաքական, կրթական և մշակութային կենտրոնը։ Թեպետ խանը հայտնի էր իր ռազմական մղումներով, սակայն նա հրապուրված էր չինական մշակույթով և Լիցզյանում հիմնում է առաջին դասական նվագախումբը տեղացի էթնիկ խմբի՝ նասիների համար ։
Ծանոթագրություններ
Կատեգորիա:Չինաստանի քաղաքներ Կատեգորիա:Բնակավայրեր այբբենական կարգով Կատեգորիա:Վիքիպեդիա:ԲՊՀ հոդվածներ 2023
Գվիանկուր Սոլկուր
Գվիանկուր Սոլկուր (Guyencourt-Saulcourt), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 138 մարդ, բնակչության խտությունը` 27.00 մարդ/կմ²։ Բնակավայրը զբաղեցնում է 5 կմ² տարածք։
Աշխարհագրություն
Գտնվում է Փարիզ քաղաքից 140 կմ հյուսիս-արևելք, Ամյեն քաղաքից 60 կմ արևելք։
Տնտեսություն
2010 թվականին ուներ 79 աշխատունակ (15-64 տարեկան) բնակիչ, որոնցից ակտիվ էին 57-ը, իսկ ոչ ակտիվները` 22։ Ակտիվության ցուցանիշը կազմում է 72,2 %։ 57 աշխատունակ մարդկանցից աշխատել է 51 անձ (30 տղամարդ և 21 կին)։ Գործազուրկ են եղել 6 անձ (3 տղամարդ և 3 կին)։ 22 անաշխատունակներից 6-ը եղել են աշակերտներ կամ ուսանողներ, 10-ը` թոշակառուներ, իսկ 6-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Փլուզում (ֆիլմ)
Փլուզում, 1959 թվականին «Հայֆիլմ» կինոստուդիայի նկարահանած ֆիլմ։
Սյուժե
Թունելի շինարարության հետ առնչվող իրադարձությունների համապատկերում Վարդանի ճակատագրի պատմությունն է։ Վերջինիս թվում էր, թե մարդիկ կյանքում ամեն ինչ սեփական շահին են ծառայեցնում ։
Ծանոթագրություններ
Կատեգորիա:1959 ֆիլմեր Կատեգորիա:Խորհրդային ֆիլմեր Կատեգորիա:Հայկական ֆիլմեր Կատեգորիա:Սև-սպիտակ ֆիլմեր Կատեգորիա:Գրիգորի Սարգիսովի ֆիլմեր Կատեգորիա:«Հայֆիլմ» ստուդիայի ֆիլմեր
Իվան Աստախով
Իվան Աստախով (Иван Петрович Астахов, ), Ռուսական կայսերական և Դոնի բանակների գեներալ-մայոր։ Դոնի զորքերի հրետանու հրամանատար (1917-1918), Գեորգիևյան ասպետ։
Կենսագրություն
Իվան Աստախովը ծնվել է 1863 թվականի հունիսի 13-ին Ռազդորսկի ստանիցայում, կազակական սպայի ընտանիքում, Վոյսկա Դոնցկի Մարզի ազնվականներից է։ Ավարտել է Վորոնեժի ռազմական գիմնազիան (1881), Ալեքսանդրովյան ռազմական ակադեմիան (1883)։  Ծառայել է Դոնի 5-րդ կազակական մարտկոցում։ Հարյուրապետ (24.10.1885), ենթաեսաուլ (15.04.1900), եսաուլ (15.04.1903):  1905 թվականին ավարտել է Սպայական հրետանային դպրոցը։  Զորական ավագ (հր. 1907, 10.06.1907, գերազանցության համար)։ Դոնի 7-րդ կազակական մարտկոցի (1907) և  Դոնի 13-րդ կազակական մարտկոցի հրամանատար (8.12.1910 թվականից)։ Դոնի 6-րդ կազակական հրետանային դիվիզիոնի հրամանատար (12.08.1914 թվականից), որի հետ մտավ պատերազմի մեջ ։
Սիտնոի մոտ մարտերի համար 1914 թվականի օգոստոսի 18-ին պարգևատրվել է Սուրբ Գեորգիի 4-րդ աստիճանի շքանշանով (06.04.1915): Գեներալ-մայոր (26.09.1916) և 38-րդ հրետանային բրիգադի հրամանատար։ Հետագայում 7-րդ Թուրքեստանյան հրաձգային հրետանային բրիգադի հրամանատար։ 1917 թվականի հունիսի 18-ին Մեծ Բանակային Շրջանի կողմից ընտրվում է Դոնի հրետանու պետի պաշտոնում։ Ատաման Կալեդինի հետ 1917 թվականի վերջում սկսեց կամավորական հրետանային զորամասերի ձևավորումը, իսկ 1918 թվականի փետրվարից գեներալ Պոպովի հետ մեկնում է Տափաստանային արշավանքի։ Ընդհանուր դոնյան ապստամբության ժամանակ 1918 թվականի ապրիլին զբաղվում է պարտիզանական հրետանային զորամասերի կազմավորման աշխատանքներով, սակայն 1918 թվականի մայիսին գեներալ Կրասնովի հետ ունեցած տարաձայնությունների պատճառով պաշտոնաթող է լինում։ 1920 թվականի մարտին Նովոռոսիյսկից էվակուացվում է Կոստանդնուպոլիս։ Ապրել է Իտալիայում, մահացել է 1935 թվականի նոյեմբերի 26-ին Հռոմում, թաղված է Տեստաչո գերեզմանատանը ։
Արտաքին հղումներ
Կատեգորիա:Ռուս ռազմական գործիչներ Կատեգորիա:Առաջին համաշխարհային պատերազմի մասնակիցներ Կատեգորիա:Սուրբ Ստանիսլավի 2-րդ աստիճանի շքանշանի ասպետներ
Գրիգոր Զոհրապ
Գրիգոր Խաչիկի Զոհրապ, հայ նշանավոր գրող, փաստաբան և քաղաքագետ։
Հեղինակել է նովելների երեք ժողովածուներ, «Անհետացած սերունդ մը», «Նարդիկ» վեպերը, բանաստեղծություններ և այլն։
Կենսագրություն
Գրիգոր Զոհրապը ծնվել է 1861 թվականին Կ. Պոլսի Պեշիկթաշ թաղամասում։ Հայրը՝ Խաչիկ էֆենդին, սարաֆ էր, բնիկ ակնեցի, մայրը՝ Էֆթիկ հանըմը, Մալաթիայից էր։